open-index/open-wikipedia-markdown huggingface dataset:
Paliparang Pandaigdig ng Clark

Ang **Paliparang Pandaigdig ng Clark** (), dating tinawag bilang **Paliparang Pandaigdig ng Diosdado Macapagal** mula 2003 hanggang 2014, ay isang paliparang pandaigdig na matatagpuan sa Clark Freeport Zone na napalilibutan ng mga lungsod ng Angeles at Mabalacat sa lalawigan ng Pampanga, Pilipinas.  ito pahilagang-kanluran ng Maynila. Mapupuntahan ito sa pamamagitan ng Subic–Clark–Tarlac Expressway (SCTEX).

Pinagsisilbihan ng paliparan ang Gitnang Luzon, Hilagang Luzon, at, kung tutuusin, ang Kalakhang Maynila sa mga lipad sa loob at labas ng bansa. Hango ang pangalan sa dating Baseng Panghimpapawid ng Clark ng mga Amerikano na naging pinakamalaking base ng Hukbong Himpapawid ng Estados Unidos sa ibang bansa hanggang sa isinara ito at ipinasa sa Pamahalaan ng Pilipinas noong 1991.

Pinangangasiwaan at pinapatakbo ang paliparan ng Luzon International Premier Airport Development (LIPAD) Corp., isang konsorsiyo ng JG Summit Holdings, Filinvest Development Corporation, Philippine Airport Ground Support Solutions (PAGSS) Inc., at Changi Airports Philippines Pte. Ltd. Ginagamit ang timog na bahagi ng pasilidad ng Hukbong Himpapawid ng Pilipinas at Baseng Panghimpapawid ng Clark.

Nanomina ang paliparan bilang pinalista ng kategoryang Paliparan ng gawad Prix Versailles 2021 ngunit natalo sa Paliparang LaGuardia Terminal B bilang ang pinakamahusay na bagong paliparan noong 2021. Pero kinilala ito bilang isang laureado ng 2023 talaan ng Prix Versailles ng Pinakamagandang Paliparan ng Mundo.

## Mga eroplano at mga destinasyon
### Pampasahero
### Panlulan
## Talababa
## Mga sanggunian
Kaurian:Mga paliparan sa Pilipinas
Kategorya:Pampanga
Annie Bidwell

Si **Annie Kennedy Bidwell** (1839–1918) ay isang Amerikanang aktibistang tagapanimula na, kasama ang kaniyang asawang si John Bidwell, ay nagsagawa ng mga gawain na kinasangkutan ng mga layuning panglipunan at moral at para sa karapatan sa pagboto ng kababaihan sa Estados Unidos.

## Mga sanggunian
Kategorya:Mga aktibista mula sa Estados Unidos
Kategorya:Kasaysayan ng Estados Unidos
Madeleine Albright

thumb|right|220px|Si Madeleine Albright.
Si **Madeleine Jana Korbel Albright** (ipinanganak bilang **Marie Jana Korbel** noong Mayo 15, 1937) ay isang Amerikanang politiko at diplomata na ipinanganak sa Czechoslovakia. Siya ang unang babaeng naglingkod bilang Sekretaryo ng Estado sa pamahalaan ng Estados Unidos. Ang nagnomina sa kaniya sa tungkuling ito ay si Pangulong Bill Clinton, noong Disyembre 5, 1996, at walang pagtutol na nakumpirma ng Senado ng Estados Unidos, na may botong 99–0. Nanumpa siya sa tungkulin noong Enero 23, 1997. Sa kabuoan, siya ang ika-64 na Sekretaryo ng Estado ng Estados Unidos. Naglingkod din siya bilang isang Embahador ng Estados Unidos sa Nagkakaisang mga Bansa mula Enero 27, 1993 hanggang Enero 21, 1997. Pinatay ang libu-libong bata sa Yugoslavia at Iraq bilang resulta ng isang kriminal na utos na bombahin ang mga bansang ito.

## Mga sanggunian 
Kategorya:Mga politiko ng Estados Unidos
Kategorya:Mga diplomata ng Estados Unidos
Arkiduke Franz Ferdinand ng Austriya

Si **Franz Ferdinand**, na nakikilala rin bilang **Francis Ferdinand**, **Franz Ferdinand Karl Ludwig Josef ng Austria**, **Arsoduke Franz Ferdinand ng Austria-Este** (), **Franz Ferdinand Karl Ludwig Josef** (18 Disyembre 1863 – 28 Hunyo 1914), ay isang Arsoduke (katulad ng isang prinsipe) ng Austria at, mula 1896 hanggang sa kaniyang kamatayan, ay naging tagapagmana ng trono bilang emperador Pinatay siya - pati na ang kaniyang asawa - ni Gavrilo Princip, sa pamamagitan ng asasinasyon, sa lungsod ng Sarajevo.

## Mga sanggunian 
Kategorya:Mga Austriaco
Betty Friedan

Si **Betty Friedan** (ipinanganak na **Bettye Naomi Goldstein** noong 4 Pebrero 1921 sa Peoria, Illinois, - namatay noong 4 Pebrero 2006) ay isang Amerikanang manunulat, aktibista at peminista. Siya ang nagsulat ng aklat na pinamagatang *The Feminine Mystique* noong 1963. Binigyan niya ng pansin ang kawalan ng kasiyahan ng mga babae sa mga tradisyunal na mga gampanin ng babae. Iginiit niya sa kaniyang aklat na higit na marami pa sa buhay ng kababaihan kaysa sa mga nagagawa o mga tagumpay ng kanilang mga asawang lalaki at mga anak. Naging isa siyang pinuno ng mga kilusang pangkarapatan ng mga babae noong mga dekada ng 1960 at ng 1970. Sa isang panayam para sa magasing *Life*, sinabi niya ang mga pangungusap na *"Women of the world unite! You have nothing to lose but your vacuum cleaner!"* ("Magkaisa mga kababaihan ng mundo! Walang mawawala sa inyo kundi ang mga *vacuum cleaner* lamang ninyo!") Noong 1981, nalathala ang kaniyang *The Second Stage*. Sa aklat na ito binanggit ni Friedan na ang kilusang pangkababaihan ay nakarating na sa pangalawang yugto nito.

## Personal na buhay
Ang mga magulang ni Friedan ay sina Harry at Miriam (Horwitz) Goldstein, na ang mga pamilyang Hudyo ay nagmula sa Rusya at Hunggarya. Ikinasal si Friedan kay Carl Friedan noong 1947. Namatay si Friedan noong kaniyang ika-86 na kaarawan.

## Mga sanggunian
Kategorya:Mga aktibista mula sa Estados Unidos
Kategorya:Mga manunulat mula sa Estados Unidos
Kategorya:Peminismo
Florence Kelley

Si **Florence Kelley** (Setyembre 12, 1859 &ndash; Pebrero 17, 1932) ay isang Amerikanang repormistang panlipunan at pampulitika. Naging aktibo siya sa kilusan na ukol sa pabahay at sakop na lupa (*settlement house movement*). Pinamunuan niya ang masulong na mga reporma sa mga kalagayang pangmanggagawa para sa kababaihan at mga bata. Laban siya sa mga "pabrika ng pawis" o mga *sweatshop*, mga pabrika na karaniwang pagawaan ng mga damit kung saan ang mga manggagawa ay kumikita lamang ng napakababang sahod habang nagtatrabaho nang mahahabang oras at nasa mga kalagayang kalugmok-lugmok. Ipinaglaban niya ang karapatan ng mga manggagawa na makatanggap ng *minimum wage* (pinakamababang pasahod na naaayon sa batas), pagtatrabaho nang walong oras lamang sa loob ng isang araw, at mga karapatan ng mga bata na malawakang kinikilala sa kasalukuyang panahon. Magmula sa pagkakatatag ng National Consumers League (Pambansang Liga ng mga Tagakonsumo) noong 1899, naglingkod sa Kelley bilang unang pangkalahatang kalihim ng ligang ito. Noong 1909, tumulong si Kelley sa paglikha ng  National Association for the Advancement of Colored People (NAACP, "Pambansang Asosasyon para sa Pagsulong ng mga Taong May Kulay").

## Mga sanggunian 
Kategorya:Mga aktibista mula sa Estados Unidos
Kategorya:Ipinanganak noong 1859
Kategorya:Namatay noong 1932
Phyllis Schlafly

Si **Phyllis McAlpin Stewart Schlafly** (ipinanganak noong Agosto 15, 1924; kung minsan ang kaniyang apelido ay binabaybay na **Schafly**) ay isang Amerikanang abogadang pangkonstitusyon, aktibistang konserbatibo, may-akda, at tagapagtatag ng Eagle Forum. Nakikilala siya dahil sa kaniyang matibay na konserbatismong panlipunan at pampulitika, sa kaniyang paglaban sa modernong peminismo (anti-peminismo), at sa kaniyang kampanya laban sa iminungkahing *Equal Rights Amendment* (Susog na Para sa Karapatan ng Pagkakapantay-pantay). Ang kaniyang aklat na siya mismo ang naglathala at pinamagatang *A Choice, Not an Echo* (Isang Pagpili, Hindi isang Alingawngaw) ay nalathala noong 1964 mula sa kaniyang tahanan sa Alton, Illinois, patawid sa Ilog ng Mississippi mula sa kaniyang bayang tinubuan na St. Louis. Binuo niya ang kumpanyang Pere Marquette Publishers. Naging kasama siyang awtor ng mga aklat hinggil sa pambansang pagtatanggol at naging napaka mapanuri ng mga kasunduang para sa pagkontrol ng armas na kaugnay ang Unyong Sobyet.

Itinatag ni Schlafly ang Eagle Forum noong dekada ng 1970 at ang Eagle Forum Education & Legal Defense Fund ng St. Louis. Magmula noong 2013, nananatili siya bilang pangulo ng dalawang mga organisasyong nabanggit at nagpapanatili ng pagbibigay ng mga panayam. Magmula 1967, naglathala siya ng isang *newsletter* na pinamagatang *Phyllis Schlafly Report*.

## Mga sanggunian 
Kategorya:Mga manananggol
Kategorya:Mga aktibista mula sa Estados Unidos
Kategorya:Mga manunulat mula sa Estados Unidos
Sarah Winnemucca

Si **Sarah Winnemucca** (ipinanganak na **Thocmentony** o **Tocmetone**, na sa wikang Paiute ay "Bulaklak-Kabibi") (ca. 1844 &ndash; 16 Oktubre 1891) ay isang tanyag na babaeng aktibistang Amerikana na Indiyanang Paiute at edukador. Isa siyang aktibista para sa mga karapatang ng mga Indiyano at nagbigay ng mga panayam hinggil sa mga problema ng sistema ng reserbasyon. Tumulong siya sa pagkakamit ng pagpapalaya ng kaniyang mga tao mula sa Reserbasyon ng Yakima pagkatapos ng Digmaan ng Bannock noong 1878. Malawakan siyang nagbigay ng mga lektura sa Silangan noong 1883 ukol sa mga pang-aapi laban sa mga katutubong Amerikano sa Kanluran. Nagtatag siya ng isang paaralang pribado para sa mga estudyang Indiyano sa Nevada. Isa siyang maimpluwensiyang pigura sa pagpapaunlad ng mga patakaraan para sa mga Indiyano noong ika-19 na daantaon sa Estados Unidos.

Kilala si Winnemucca sa  paglalathala ng unang nalalamang awtobiyograpiya na isinulat ng isang babaeng Katutubong Amerikano. Ang kaniyang aklat na pinamagatang *Life Among the Paiutes: Their Wrongs and Claims* (1883, "Buhay sa Piling ng mga Paiuete: Ang Kanilang mga Kamalian at mga Pag-aangkin), ay kapwa isang *memoir* at kasaysayan ng kaniyang mga tao noong kanilang unang 40 mga taon ng pakikipag-ugnayan sa mga Amerikanong Europeo. Inilarawan ito ng antropologong si Omer Stewart bilang isa sa una at isa sa pinaka matatag na mga aklat na etnohistorikal na naisulat ng isang Indiyanong Amerikano, na madalas na binabanggit ng mga iskolar.

Magmula noong hulihan ng ika-20 daantaon, nakakatanggap si Winnemucca ng muling sumiglang pagpansin dahil sa kaniyang mga naging kontribusyon. Noong 1993, iniluklok siya sa Nevada Writers Hall of Fame. Noong 2005, nag-ambag ang estado ng Nevada ng isang estatwa niya na nililok ng eskultor na si Benjamin Victor, na ibinigay sa National Statuary Hall Collection ng Kapitolyo ng Estados Unidos.

## Mga sanggunian 
Kategorya:Mga aktibista mula sa Estados Unidos
Kategorya:Mga katutubong Amerikano
Kategorya:Mga guro
Kategorya:Mga manunulat mula sa Estados Unidos
Kategorya:Katutubong Amerikano
Pontifical Catholic University of Minas Gerais

Ang **Pontifícia Universidade Católica de Minas Geraiss** (dinadaglat bilang **PUC-MG**) ay isang kolehiyong paaralan na matatagpuan sa Lungsod ng Belo Horizonte, Minas Gerais, Brasil. Ito ay pinananatili ng Catholic Archdiocese ng Belo Horizonte.

Ito ay itinatag noong 1958.

## Mga sanggunian 
## Mga panlabas na kawing 
*Pontifícia Universidade Católica de Minas Gerais  (Wikang Portuges)

Kategorya:Mga pamantasan sa Brazil
Liguria

Ang **Liguria** (, ) ay isang rehiyong nasa baybayin ng hilagang-kanluran ng Italya, kung saan ang Genova ang kapital. Sikat ang rehiyon sa mga turista dahil sa kanyang mga dalampasigan (*beach*), bayan, at lutuin.

## Etimolohiya 
Ang pangalang *Liguria* ay nauna sa Latin at hindi kilalang pinagmulan. Ang Latin na pang-uring  (tulad ng sa  ) at *Liguscus* ay nagpapakita ng orihinal na ugat ng pangalan, *ligusc-* : sa Latin na pangalan -sc- ay pinaikli sa -s-, at kalaunan ay naging -r- ng  , ayon sa rhotacism . Ihambing ang          saan   . Ang pangalan ay nagmula sa sinaunang mga taong Ligur, bagaman ang teritoryo ng mga taong ito ay mas malaki kaysa kasalukuyang administratibong rehiyon; kasama nito ang lahat ng Hilagang-kanlurang Italya timog hanggang sa Ilog Po, at timog-silangang Pransiya. 

## Heograpiya 
[link=https://upload.wikimedia.org/wikipedia/commons/thumb/1/17/Cinque_Terre_Vernazza_2.jpg/220px-Cinque_Terre_Vernazza_2.jpg|left|thumb|Isang tanaw ng [Cinque Terre.]]
Ang makitid na guhit ng lupa ay napapaligiran ng dagat, ang Alpes at ang Kabundukang Apenino. Ang ilang mga bundok ay tumaas nang higit  ; ang watershed line ay tumatakbo sa average na altitud na humigit-kumulang  . Ang pinakamataas na punto ng rehiyon ay ang tuktok ng Monte Saccarello (.

## Mga sanggunian
Kategorya:Mga rehiyon ng Italya
Ida B. Wells

thumb
Si **Ida Bell Wells-Barnett** (Hulyo 16, 1862 – Marso 25, 1931) ay isang Amerikanong Aprikanong mamamahayag, patnugot (editor ng kopya) ng pahayagan, supragista, sosyologa, at isang maagang pinuno ng kilusan na para sa mga karapatang sibil. Isa siyang kasamang may-ari at editor ng *Memphis Free Speech*. Isa siyang aktibistang laban sa *lynching* (pagpatay nang walang paglilitis, partikular na sa pamamagitan ng pagbitay). Idinukomento niya ang pagli-*lynch* sa Estados Unidos, na ipinapakita kung paanong ito ay isang paraan ng pagkuntrol o pagpaparusa sa mga itim na tao na nakikipagkumpitensiya sa mga taong puti ang kulay ng balat, na madalas na nasa ilalim ng pagbibintang na mga sumbong na sala ng panggagahasa. Nagin aktibo siya sa mga karapatan ng kababaihan at sa kilusan para sa karapatang bumoto ng kababaihan, at sa paglulunsad ng ilang kinikilalang mga organisasyon ng mga babae. Isang mayroong kasanayan at mapanghikayat na mananayusay si Wells, at naglakbay sa iba't ibang lugar ng mundo upang magbigay ng mga panayam.

## Mga sanggunian 
Kategorya:Mga aktibista mula sa Estados Unidos
Kategorya:Mga mamamahayag mula sa Estados Unidos
Kategorya:Mga patnugot
Kategorya:Ipinanganak noong 1862
Kategorya:Namatay noong 1931
Hiram na Alaala

Ang ***Hiram na Alaala*** o *** Memories of Love*** (internasyunal na pamagat)  ay isang seryeng drama sa telebisyon na pinalabas ng GMA Network na pinagbibidahan nina Dennis Trillo, Kris Bernal, Lauren Young at Rocco Nacino.  Unang umere ang palabas noong 22 Setyembre 2014 na pinapalitan ang *Ang Dalawang Mrs. Real* sa *primetime block* nitong tinatawag na GMA Telebabad.

## Mga gumanap
### Pangunahing gumanap
* Dennis Trillo bilang Ivan Legazpi
* Kris Bernal bilang  Andrea "Andeng" Dizon
* Lauren Young bilang Bethany Sandoval-Alcantara
* Rocco Nacino bilang  Joseph "Otep" Corpuz

### Suportang pagganap
* Jackie Lou Blanco bilang Regina Legazpi+
* Allan Paule bilang Xander Dizon
* Lotlot de Leon bilang Annabelle Sta. Cruz
* Nina Ricci Alagao bilang Martina Sandoval
* Shyr Valdez bilang Araceli Corpuz
* Dexter Doria bilang Yolanda Sison
* Antonio Aquitania bilang Benedict Corpuz+
* Julia Lee bilang Gelai
* Kenneth Paul Cruz bilang Lito Corpuz
* Jenny Rose bilang Krissy Corpuz
* Rap Fernandez bilang Bruno
* Kiel Rodriguez bilang Rod
* Sheena Halili bilang Yasmin Perez-Corpuz
* Benjamin Alves bilang Dr. Kevin Luna

### Natatanging pagganap
* Hershey Garcia bilang batang Andeng
* Carl Acosta bilang batang Ivan
* Timothy Chan bilang batang Otep
* Franco Lagusad bilang batang Mickey

## Mga sanggunian
Kategorya:Palatuntunan ng GMA Network
Kategorya:Mga seryeng pantelebisyon mula sa Pilipinas
Kasalan ng magkaparehong kasarian

Ang **kasalan ng magkaparehong kasarian** (o **homosekswal na kasalan**) ay kasalan sa pagitan ng dalawang tao na magkapareho ang kasarian at/o pagkakakilanlang sekswal. Minsang tinatawag na pantay na kasalan ang legal na pagkilala sa homosekswal na kasalan ng mga sumusuporta dito.

## Terminolohiya
Unang ipinahintulot sa batas ang homosekswal na kasal sa modernong panahon noong naunang dekada ng ika-21 siglo. Pinapayagan ang mga homosekswal na kasalan sa labing anim na bansa (Argentina, Belgium, Brazil, Canada, Denmark, France, Iceland, Netherlands, New Zealand, Norway, Portugal, Spain, South Africa, Sweden, United Kingdom, Uruguay) at ilang mga pambansang awtoridad (bahagi ng Mexico at US). Sa Enero 2015 naman maipapatupad ang batas ukol sa homosekswal na kasalan sa Luxembourg.  Nagpapakita rin na may pagtaas ng suporta para sa legal na pagkilala dito mula sa lahi, edad, relihiyon at estado ng buhay.	

Sari-sari ang pagpapakilala sa mga batas ukol sa kasal ng magkaparehong kasarian batay sa hatol, ito ay naipapatupad sa pamamagitan ng lehislatibong pagbago sa batas ng pag-aasawa, sa pasya ng korte batay sa konstitusyonal na akda o sa pamamagitan ng boto ng karamihan. Politikal, pansosyal, panrelihiyon at pangkarapatang suliranin ang homosekswal na kasalan at ito ay isang suliranin sa malaking bahagi ng mundo kung saan patuloy pa rin ang debate kung maari bang ipatupad ang ganitong klase ng kasalan. Ang kasal ng magkaparehong kasarian ay maaring magbigay ng suporta mula sa gobyerno sa mga mag-asawang nagbabayad ng buwis, gaya lang ng karaniwang pag-aasawa. Ito rin ay nagbibigay ng legal na proteksyon kagaya ng pagmamana at pagbisita sa ospital.	

## Kasaysayan
Sinasabi ng mga eksperto na ang pinansiyal, sikolohikal at pisikal na kalagayan ay naitataas ng pag-aasawa at ang mga batang naaalagaan ng mag-asawang pareho ang kasarian ay nakikinabang sa pag-aaruga ng dalawang magulang. Sinasabi rin sa mga dokumentong isinaayos ng mga asosasyong pang-agham sa Amerika na ang pagkawala ng karapatan ng mga bakla na mag-asawa ay nag-aanyaya ng pampublikong diskriminasyon laban sa kanila. Sinasabi naman ng American Anthropological Association na hindi sinusuportahan ng pag-aaral sa lipunan  ang pananaw na umaasa ang sibilisasyon o kaayusan sa hindi pagkilala sa homosekswal na kasal.	

Maaaring magkaroon ng homosekswal na kasalan sa loob ng seremonyang sibil o sa banal na seremonya. Maraming mga nananampalatayang komunidad sa buong mundo na sumusuporta sa homosekswal na kasalan. Ilan dito ay ang Buddhism sa Australia, ang Church of Sweden, Conservative Judaism, U.S. Episcopalians, Humanistic Judaism, Native American religions , Druidism, Metropolitan Community Church, Quakers, Reconstructionist Judaism, Reform Judaism, Unitarian Universalists, ang United Church of Canada, ang United Church of Christ, at Wiccans, pati na rin ang iilang progresibo at modernong relihiyon gaya ng Kristiyanismo, Muslim, Hindu, Buddhism, at mga grupong Hudyo.

## Mga sanggunian
*http://en.wikipedia.org/wiki/Same-sex_marriage

Kategorya:Pag-aasawa
Kategorya:Homoseksuwalidad
Pagtutuli ng babae

thumbnail|lang=tl|
Ang ritwal ng pagtatanggal ng labas na bahagi ng ari ng babae ay tinatawag na ***female genital mutilation*** (**FGM**), o kilala rin sa tawag na ***female genital cutting*** o ***female circumcision*** (**pagtutuli ng babae**). Isinasagawa ng mga pangkat-etniko ang FGM sa 27 bansa sa timog Sahara at hilagang-silangan ng Aprika, at mas malimit sa Asya, sa Gitnang Silangan at sa mga imigranteng komunidad. Karaniwang ginagawa ito ng tradisyunal na magtutuli gamit ang patalim, maaaring may pampamanhid o wala. Iba-iba ang edad ng mga babaeng sumasailalim dito. Kalahati ng mga bansa kung saan maaaring makita ang mga datos, karamihan sa mga babae ay tinatanggalan ng panlabari bago maglimang taong gulang.

Ayon sa mga pangkat etniko, ang FGM ay isang markang pang-etniko. Maaaring tanggalin ang clitoris at clitoral hood, o ang clitoris at inner labia. Maaaring tanggalin din ang inner at outer labia at isara ang vulva para sa mga mas komplikadong proseso; isang maliit na daanan lamang ng ihi at regla ang iniiwan, at binubuksan ang pwerta para sa pakikipagtalik at panganganak. Ang mga epekto ng operasyong ito ay depende sa pagsasagawa, ngunit maaaring magkaroon ng impeksyon, pananakit, cysts, pagkabaog, komplikasyon sa panganganak, at pagdurugo. Sa ngayon, wala pang naitatalang magandang dulot ang prosesong ito.

Hindi pagkapantay-pantay ng kasarian, mga ideya tungkol sa kalinisan, paggalang at estetiko, o sa balak na pangongontrol sa sekswalidad ng kababaihan ang naging ugat ng FGM. Kadalasang pinapangunahan ito mga kababaihan na nakikita ito bilang batis ng karangalan at awtoridad. Higit sa 125 milyong babae ang nakaranas nito; kalahati sa mga ito ang naninirahan sa Ehipto at Ethiopia. Higit naman sa walong milyon ang mga babaeng natulian na karaniwan ay galing sa Djibouti, Eritrea, Ethiopia, Somalia at Sudan.

Sinasabing pang-aabuso at karahasan laban sa kababaihan ang FGM, at ito ay ipinagbabawal na sa mga bansa kung saan ito ay talamak, ngunit ang batas hinggil dito ay hindi maayos na naipapatupad. Simula pa noong 1970s, mayroong malawakang hakbang upang kumbinsihin ang mga nagsasagawa nito na itigil na ito, na sinuportahan naman ng United Nations General Assembly noong 2012. Hindi naman nawalan ng kritiko ang hakbang na ito, partikular si Eric Silverman, isang antropolihista, na nagsasabing ang FGM ay naging bahagi na ng isa sa mga sentrong aralin sa antropolohiya, na nagsusulong ng mga katanungan patungkol sa cultural relativism, tolerance, at sa pangkalahatan ng karapatang pantao.

Kategorya:Kalusugang pambabae
Kategorya:Peminismo at seksuwalidad
Kategorya:Karapatang pantao
Kategorya:Seksuwalidad ng tao
Yuki Furukawa

Si  ay isang aktor mula sa bansang Hapon.

## Buhay 
Si Yuki Furukawa ay ipinanganak noong 18 Disyembre 1987 sa Tokyo, Hapon. Siya'y lumaki sa Vancouver, Canada at New York. Siya's isang *Science Major* sa isang unibersidad at kumukuha ng kursong *Engineering*.

## Karera 
Noong 2013, nakakuha siya katanyagan para sa kanyang matagumpay na pagganap bilang Irie Naoki sa programang *Mischievous Kiss: Love in Tokyo*. Matagumpay niyang ipinakita ang bagong imahe ng karakter nito.

Siya ang kauna-unahang aktor sa Japan na nagkaroon ng *fan meeting* sa Shanghai, China noong 21 Hulyo 2013.

## Mga tinampukang palabas 
### Dramang serye 
### Mga pelikula
### MGa palabas na variety 
* アシタスイッチ〜MY TIME TO SHINE〜 (2012, TBS)
* クイズ・ソモサン・セッパ! 〜SOMOSAN SEPPAI!〜 (2013, Fuji TV)
* オールスター感謝祭 〜All-Star Thanksgiving〜 (2013, TBS)
* 東京暇人（とうきょうひまじん、）〜TOKYO hi-IMAGINE〜 (2013, Nippon TV)

## Mga Gantimpala 
## Mga sanggunian 
## Mga panlabas na link 
* Opisyal na Websayt  
* 
* 

Kategorya:Ipinanganak noong 1987
Kategorya:Mga artista
Kategorya:Mga artista mula sa Hapon
Tensiyong seksuwal

Ang **tensiyong seksuwal** o **kaigtingang seksuwal** ay isang panlipunang penomena na nangyayari tuwing may interaksiyon sa dalawang indibiduwal, at isa o pareho sa kanila ay nakakaramdam ng seksuwal na pagnanais subalit ang pagnanais na ito ay napapagliban o hindi natutupad. Isang madalas na pangyayari ay tuwing magkalapit ang dalawa sa kanilang pang-araw-araw na buhay, tulad na lamang sa mga magkatrabaho o sa grupo ng magkakaibigan, pero hindi sila nagtatalik para maiwasan ang nakakailang na sitwasyon. Isa pang madalas na pangyayari ay tuwing limitado lamang sa pisikal na anyo ang pagkaka-akit ng dalawang tao, at walang bahid ng emosyon.

Maaari ding mangyari ang tensiyong seksuwal sa dalawang indibiduwal na nagkaroon na ng relasyong seksuwal at may natitira pang atraksiyon subalit hindi na nila ito nais ipagpatuloy dahil sa takot na makakaapekto ito sa kanilang panlipunang sitwasyon (tulad na lamang ng pagkakaroon ng ibang katuwang.) Nararamdaman din ito sa mga sitwasyon kung saan ang dalawang indibiduwal ay may relasyon na kulang sa pisikal na pakikipag-ugnayan, parang isang relasyong pangmalayuan.

Madalas na nangyayari ang tensiyong seksuwal sa mga magkakaibigan na may malapit at malanding relasyon sa isa't isa, ngunit ayaw nilang tanggapin ang nararamdaman nila sa kanilang mga sarili at sa iba. Samantala, posibleng sobrang kapansin-pansin na ito para sa mga ibang kaibigan/katrabaho nila. Sinasabi na tuwing nagkakaroon ng tensiyong seksuwal, nagiging komplikado at nakakailang ang relasyon kung hindi ito magbubunga ng bagong antas ng pagsasama, dahil mawawalan na ng saysay ang relasyon na nabuo bago maganap ang pagtatalik.

Karaniwan itong ginagamit sa paglalarawan ng mga kuwentong hindi makatotohanan. Ang pagnanais na ito ay madalas dinadala ng mga pagkakataon na magkalapit (o magkadikit) ang dalawang tao o tauhan, sa isang lugar, ngunit hindi talaga naipaparamdam. Isa pang madalas na tema ay ang pagbubuo ng nararamdaman ng dalawang tauhan sa isa't isa, at pag nagawa nang mabuti ay mapapansin ng mga manonood ang nagbubungang atraksiyon.

## Tingnan din
* Orgasmo
* Pagkasiphayong seksuwal (seksuwal na pagkabigo)

Kategorya:Seksuwalidad ng tao
Basilicata

Ang **Basilicata** (, , ), na kilala rin sa sinaunang pangalan nitong **Lucania** (, din , ), ay isang pampangasiwaang rehiyon sa Katimugang Italya, na nasa hangganan ng Campania sa kanluran, Apulia sa hilaga at silangan, at Calabria sa timog. Mayroon itong dalawang baybayin: isang 30-km na kahabaan sa Dagat Tireno sa pagitan ng Campania at Calabria, at isang mas mahabang baybayin sa kahabaan ng Golpo ng Tarento sa pagitan ng Calabria at Apulia. Ang rehiyon ay maaaring isipin bilang ang "instep" ng Italya, kung saan ang Calabria ay gumagana bilang "daliri ng paa" at Apulia ang "takong".

Ang rehiyon ay sumasaklaw sa humigit-kumulang . Noong 2010 ang populasyon ay bahagyang mas mababa sa 600,000. Ang kabesera ng rehiyon ay Potenza. Ang rehiyon ay nahahati sa dalawang lalawigan: Potenza at Matera.

Ang mga naninirahan dito ay karaniwang kilala bilang mga *Lucano* (), bagaman ang etnonimong ito ay dapat na wastong sumangguni sa mga populasyon ng sinaunang Lucania; at, sa mas mababang lawak, bilang *Basilicates* o *Basilischi*.

## Mga sanggunian
Kategorya:Mga rehiyon ng Italya
Playmobil

Ang **Playmobil** ay isang linya ng mga laruang gawa ng Alemang kumpanyang *Geobra Brandstätter GmbH*.

Ang *Playmobil* ay nabibilang sa kategoryang *plastic figures*, kagaya ng *Lego*.

Sa Pilipinas, hindi gaanong kilala ang Playmobil. Ngunit sa Alemanya, kilalang-kilala ang Playmobil. Ganoon din sa Estados Unidos at mga bansang Europeo.
## Kasaysayan
Ang **Playmobil** ay inimbento ng Alemang si Hans Beck (1929-2009) noong 1974 para kay Horst Brandstätter, ang dating may-ari
ng Brandstätter. Ipinalabas ito noong 13 Setyembre 1974.

Dahil sa kaunting matigas na plastik lang ang kailangan para sa Playmobil, nakayanan ng Branstätter ang krisis sa gaas noong 1973.

Ang unang mga set (*Knights*, *Construction*, at *Indians*) ay naging mabili at sa unang taon, tatlong milyong D-Mark (PhP75.000.000) ang naguha ng Brandstätter group mula sa Playmobil.

Kategorya:Laruan
Northwest Angle

**Hilagang-Kanlurang Anggulo** mas kilala pa sa **ang Anggulo** ay parte ng Lawa ng Woods Probinsya, Minnesota. Ito ay napapalibutan ng Manitoba sa Kanluran at Ontario sa Silangan. Ito ay isang tunay na exclave ng Estados Unidos.

## Geograpiya
 Ayon sa Census Bureau ng Estados Unidos, ay may kabuuang lugar ng 596.3 square milya (1,544.5 km2) ng kung aling mga 123.09 square milya (318.81 km2) ay lupa at 473.2 parisukat milya (1,225.7 km2) (79.36%) Anggulo Township ay tubig. Ang lupa ay may kasamang maraming mga isla, kabilang ang Oak Island, at dalawang maliit na capes na nasa ibaba (timog ng) mga 49 parallel north sa matinding timog-kanluran bahagi ng township, isa sa kung saan ay kilala bilang Elm Point, timog ng timog silangang kanto ng Manitoba , at hindi malayo mula sa hilagang-silangan sulok ng Roseau County. Ng 2000 census populasyon ng 152, may 118 na living sa mainland, at 34 na tao sa mga isla sa Lake ng Woods. Ang lahat ng mga populated na isla ay hilaga ng 49 parallel.

## Tawiran ng Border sa Anggulo
Anggulo ay na-access mula sa natitirang bahagi ng Minnesota sa pamamagitan ng isa sa dalawang mga paraan:
* Anggulo Ang Mapupuntahan nang hindi tumatawid ng internasyonal na hangganan sa pamamagitan ng tumatawid ng Lake ng Woods sa pamamagitan ng bangka kapag ang lawa ay libre ng yelo, sa pamamagitan ng yelo kalsada sa taglamig o sa pamamagitan ng lumilipad sa ibabaw ito sa isang plane. May pribado pinatatakbo airport sa Anggulo. Walang mga ferry ang mga direksyon ng sasakyan kasalukuyang nagpapatakbo sa lawa, kaya sasakyan na nagmumula sa ibang bahagi ng Minnesota ay maaaring maabot ang Anggulo nang hindi tumatawid sa hangganan lamang sa taglamig. Habang ang yelo ay bumubuo sa huli taglagas at hatiin ang mga ito sa tagsibol, ibabaw ang lawa ay hindi maaaring ligtas na tumawid - sa mga oras na domestic access sa Anggulo ay posible lamang sa pamamagitan ng hangin.

* Upang maabot ang Anggulo ng lupa, tumagal ng mga biyahero Minnesota Estado Highway 313 Northbound (Warroad, Minnesota sa Sprague, Manitoba) sa kabuuan ng hangganan sa Manitoba, Canada, sa pagkonekta sa Provincial Road 12 sa Manitoba sa hangganan, at pagkatapos ay sa Provincial Road 308 Manitoba, upang Provincial Road 525, at pagkatapos ay sa wakas ay tumatawid pabalik sa Estados Unidos sa Northwest Anggulo timog ng rural Anggulo Inlet, Minnesota (Anggulo Inlet Township). Ang distansya mula sa Warroad o Roseau sa Anggulo tamang Humigit kumulang na 63 milya sa pamamagitan ng Minnesota at Manitoba pabalik sa US border ang Anggulo ng. Ito ay humigit-kumulang na 10&nbsp;km mula sa aktwal na hangganan (intersection ng Manitoba # 525 at NWA Road Dawson) sa rural na pagpapaunlad ng Northwest Anggulo.
Ang pagtawid sa hangganan ay unstaffed. Travelers gamit ang iisang gravel road sa loob at labas ng Anggulo ay inaasahang gumamit ng telepono sa Jim ni Corner, Youngs Bay Marina, o Carlsons Landing upang makipag-ugnay sa Canada o US Customs at gawin ang kanilang mga deklarasyon.

## Sanggunian
Kategorya:Estados Unidos
Kategorya:Minnesota
Kamalig

sa paggigiik ng mga butil. Ipininta ni Klavdy Lebedev noong 1894.]]
Ang **kamalig** (), na nakikilala rin bilang **taklab**, **bangan**, **baysa**, **amatong**, o **matong** ay isang uri ng gusali na panglalawigan o bahay na pangkabukiran (*country house*) na mayroong nakadikit na mga gusaling pambukid.  Sa Ingles, ang *grange* (bigkas: /granj/) ay isang uri ng sinaunang kamalig na taguan at imbakan ng mga giniik, nilugas, o hinimay na mga butil; na maaari ring isang malaking gusaling pambukid na ginagamit sa pag-iimbak ng mga butil, mga dayami (tuyong damo, o mga balanggot), o para sa pagbabahay ng mga hayop na pambukid. Maaari ring tumukoy ang *grange* sa isang gusali, na katulad ng kanlungan (*shed*), o garahe (paradahan), o bangan, na nasa loob ng isang lupaing-ari subalit nakahiwalay sa isang higit na mahalagang gusali, katulad ng isang bahay. Maaari rin itong isang kubo (*farmhouse*) na mayroon ng mga nabanggit na panlabas na iba pang gusali (mga *outbuilding*).

## Mga sanggunian 
Kategorya:Mga gusali at estruktura
Art Deco

sa Lungsod ng New York; idinisenyo ni William Van Alen; itinayo 1928–30]]
 sa Los Angeles; itinayo 1930]]
Ang **Art Deco** ay isang maimpluwensiyang estilo ng disenyo ng sining biswal na unang nakita sa Pransiya pagkatapos ng Unang Digmaang Pandaigdig at nagsimulang kumalat sa buong mundo noong mga 1920, 1930 at 1940 bago nawala ang kasikatan nito pagkatapos ng Ikalawang Digmaang Pandaigdig. Ito ay isang ekletikong estilo na pinaghalong tradisyonal na craft motif, at paglalarawan at materyal ng Machine Age. Malimit na ipinapakita ng estilo ang makukulay, matapang na heometrikong hugis at mga magarbong palamuti.

Umusbong ang Art Deco sa panahon sa pagitan ng mga digmaang pandaigdig, kung kailan idinulot ng mabilis na industriyalisasyon ang pagbabago ng kultura. Isa sa mga pangunahing katangian nito ay ang pagyakap sa teknolohiya. Naitatangi ang Art Deco mula sa organikong motif na nakahiligan ng sinundan nitong Art Noveau. 

## Art Deco sa pagpipinta 
Art Deco na ipinakita sa buong spectrum ng visual arts: mula sa arkitektura, pagpipinta, at sculpture hanggang sa graphic at decorative arts.

Sa pagdating ng malakihang pagmamanupaktura, nais ng mga artist at designer na pagandahin ang hitsura ng mga mass-produce na functional na bagay - lahat mula sa mga orasan at ashtray hanggang sa mga kotse at gusali. Ang Art Deco na paghahangad ng kagandahan sa lahat ng aspeto ng buhay ay direktang sumasalamin sa relatibong bago at malawakang paggamit ng teknolohiya sa edad ng makina kaysa sa mga tradisyonal na pamamaraan ng paggawa upang makagawa ng maraming bagay. Ang Bauhaus na paaralan ay interesado din sa industriyal na produksyon, ngunit sa isang kahulugan, ang Bauhaus ay ang polar na kabaligtaran dahil umiwas ito sa mga artistikong palamuti - mas pinipili ang malinis at simpleng mga geometric na anyo.

## Mga Pintor ng Art Deco 
* Tamara de Lempicka (1898–1980)
* Jean Dunand (1877–1942)
* Sonia Delaunay (1885–1979)
* Robert Delaunay (1885–1941)
* Leon Bakst (1866–1924)
* Louis Icart (1888–1950)
* Le Corbusier (1887–1965)
* Marcel Janco (1895–1984)
* Raphael Delorme (1886–1962)
* Gustave Miklos (1888–1967)
* Pierre Brissaud (1885–1964)
* Robert Bonfils (1886–1971)
* Ossip Zadkine (1888–1967)
* Josep Maria Sert (1874–1945)
* Rafael de Penagos (1889–1954)
* Koloman Moser (1868–1918)
* Gio Ponti (1891–1979)
* Roger Broders (1883–1953)
* Ludwig Hohlwein (1874–1949)

## Mga sanggunian 
Kategorya:Sining biswal at disenyo
Kategorya:Mga kilusan sa sining
William H. Seward

thumb|right|225px|Si William H. Seward, ang ika-24 na Sekretaryo ng Estado ng Estados Unidos.
Si **William Henry Seward** (Mayo 16, 1801&ndash;Oktubre 10, 1872) ay isang politikong Amerikano. Siya ang ika-12 Gobernador ng New York, at pagdaka ay naging isang Senador ng Estados Unidos. Naging Sekretaryo ng Estado ng Estados Unidos para sa dalawang pangulo ng Estados Unidos, na sina Abraham Lincoln at Andrew Johnson. Laban siya sa pang-aalipin. Isa siyang mahalagang tao sa Partidong Republikano ng Estados Unidos noong nagsisimula pa lamang ito. Maraming mga tao ang nag-akala na inonomina siya ng Partidong Republikano upang tumakbo bilang Pangulo ng Estados Unidos noong 1860, ngunit hindi ito nangyari.

Sa gabi nang napatay si Pangulong Abraham Lincoln sa pamamagitan ng asasinasyon, mayroong ding tao na nagtangkang patayin si Seward. Sa natitirang bahagi ng kaniyang buhay, nagtaglay si Seward ng mga pilat dahil sa pag-atakeng iyon. Sa lumaon, ang lalaking lumusob sa kaniya ay nahuli at napatawan ng parusang kamatayan.

Nang si Seward ay nanunungkulan bilang Sekretaryo ng Estado sa ilalim ni Pangulong Abraham Lincoln, siya ang naging responsable sa pag-aayos upang bilhin ng Estados Unidos ang Alaska mula sa Rusya. Pinagtawanan siya ng mga tao dahil dito. Tinawag ito ng mga tao bilang ''"Seward's "'' o "Kahangalan ni Seward". Nang tanungin si Seward kung ano ang iniisip niya bilang pinakamahalagang bagay na nagawa niya bilang Sekretaryo ng Estado, sinabi ni Seward na iyon ay ang pagkakabili ng Estados Unidos ng Alaska&mdash;subalit aabutin ang mga tao ng isang salinlahi upang maunawaan ito.

## Mga sanggunian
## Mga kawing na panlabas
Kategorya:Mga Amerikanong politiko
Kategorya:Mga diplomata ng Estados Unidos
Alpabetong Armenyo

thumb|Ang mga pangunahing 36 na titik ng alpabetong Armenyo

Ang **alpabetong Armenyo** (Armenyo: Հայոց գրեր, ''Hayots' grer* o Հայոց այբուբեն, *Hayots' aybuben'') ay ang sistemang panulat ng wikang Armenyo, ang pambansang wika ng bansang Armenya. Inilikha ito ni Mesrop Mashtots, isang Armenyong teologo, noong taong 405. Sa simula, naglaman ito ng 36 na titik, ngunit idinagdag pa rito ang ilang mga bago sa paglipas ng mga kasunod na daantaon.

Kategorya:Alpabetong Armenyo
Monopolistikong kompetensiya

Ang **monopolistikong kompetensiya** ay isang uri ng di-perpektong kompetensiya na kung saan ang mga maraming prodyuser ay nagbebenta ng mga produkto na makikilala ang pagkakaiba mula sa iba pa (halimbawa, pagtatatak o kalidad) at sa gayon di-perpektong pamalit. Sa monopolistikong kompetensiya, kinukuha ng isang kompanya ang presyong binayad ng kanilang mga kalaban bilang nakatakda at hindi pinapansin ang sariling presyo sa presyo ng ibang kompanya. Sa pagkakaroon ng pamahalaang pumipigil, nasa kategoryang monopolyong ginawaran ng pamahalaan ang mga ganitong monopolistikong kompetensya.  Hindi tulad ng perpektong kompetensiya, nagpapanatili ang kompanya ng panghaliling kapasidad.  Kabilang sa mga halimbawa sa aklat ng industriyang may kayariang merkado kapareho sa monopolistikong kompetensiya ang restawran, angkak, pananamit, sapatos, at mga industriyang serbisyo sa mga malalaking lungsod. Ang "unang ama" ng teoriya ng monopolistikong kompetensiya ay si Edward Hastings Chamberlin, na nagsulat ng unang aklat tungkol dito na *Theory of Monopolistic Competition* (1933).  

Ang mga merkadong may monopolistikong kompetensiya ay may mga sumusunod na mga katangian:
*May mga maraming prodyuser at maraming mamimili sa merkado, at walang kabuuang pagpipigil ang negosyo sa presyo sa merkado.
*Nauunawaan ng mga mamimili ang pakakaiba sa mga katangian maliban sa presyo ng mga produkto ng mga kompetensiya.
*May iilang hadlang lamang sa pagpasok at paglabas.
*May antas sa pagpipigil ang mga prodyuser sa presyo.

## Mga sanggunian
Kaurian:Ekonomika
Kategorya:Negosyo
Emotions (paglilinaw)

Ang **Emotions** ay maaaring tumukoy sa mga sumusunod:
*Emotions (album ni Mariah Carey), ay isang album ni Mariah Carey
*Emotions (awit ni Mariah Carey), awit ni Mariah Carey
Moda

Popular na estilo o kasanayan ang **moda** (sa Ingles: *fashion*) o **uso** sa pananamit, sa kasuotan sa paa, abubot, pampaganda, hikaw sa katawan o muwebles. Kakaiba at madalang nauusong estilo ng pananamit ng tao ang fashion. ito rin ang umiiral na estilo sa gawi at mga bagong likha ng mga nagdidisenyo ng tela.

Ang mas teknikal na terminong **kostiyum** o *costume* ay madalas na nauugnay sa salitang *fashion*, kaya naman ang salitang kostiyum ay madalas naihahambing sa mga salitang may espesyal na kahulugan tulad ng magarang pagbabalat-kayo, habang ang *fashion* ay nangangahulugang pangkalahatang pananamit kasama na ang pag-aral nito. Bagaman may mga aspeto ang *fashion* na puwedeng maging pambabae o panlalaki, ang ibang nauuso ay puwede sa parehas na kasarian.

## Industriya ng moda 
Ang industriya ng moda ay produkto ng modernong pagbabago. Sa kalagitnaan ng ikalabinsiyam na siglo, karamihan sa mga kasuotan ay pasadya. Madalas ay sarili gawa sa bahay o paggawa sa mananahi, at *Handmade* o tanging kamay lamang ang gamit sa paggawa ng mga ito. Sa simula ng ikadalawampung siglo ay nagusbog ang pagunlad ng teknolohiya at malaki ang naging epekto nito sa industriya ng moda. Nagsilabasan at nauso ang mga makinang panahi. Sa patuloy na pagunlad ng teknolohiya ay naitayo ang mga pabrika o pagawaan ng mga kasuotan. Dahil sa mga pabrikang ito ay naging posible ang maramihang produksyon ng mga kasuotan at kasabay nito ang pagusbog ng mga almasen (*department store*) kung saan naibebenta ng maramihan ang mga kasuotan. Sa kasalukuyan ay matutunghayaan ang naging epekto ng moda sa mundo, kung saan nagkakaroon ng kumpetisyon sa mga bagong estilo at kabagayan ng kasuotan. Isang malaking *asset* ng pandaigdigang kapitalismo ang industriya ng moda.

## Epekto ng midya 
Ang midya ay mahalagang aspeto sa konsepto ng moda. Ang midya ay ginagamit sa pagpapalawak ng mga ideya ng mga nahihilig sa moda. Dahil walang tiyak na antas ng kagandahan ang moda, ay nagiging instrumento ang midya sa pagtukoy ng uso ayon sa *intersubjective consensus* o pangkalahatang opinyon.
Panahong Jemdet Nasr

Ang **Panahong Jemdet Nasr** ay isang kultura sa katimugang Mesopotamia (sa ngayong Iraq). Ito ay umiral mula 100–2900 BCE. Ang pangalan nito ay nagmula sa uring lugar na  Jemdet Nasr kung saan ang pagtitipon na tipikal sa panahong ito ay unang nakilala. Ang distribusyong heograpikal nito ay limitado lamang sa timog-sentral na Iraq. Ang panahong proto-historical Jemdet Nasr ay isang panglokal na pag-unlad mula sa nakaraang panahong Uruk. Ito ay nagpapatuloy sa panahong Maagang Dinastiko I.  
Kategorya:Sumeria
Teolohiyang Katoliko ng seksuwalidad

Ang **teolohiyang Katoliko ng seksuwalidad**, katulad ng teolohiyang Katoliko sa pangkalahatan, ay kinuha mula sa likas na batas, kanonikong banal na kasulatan, dibinong pahayag, at tradisyong sagrado, na ipinakahulugan na may awtoridad ng magisteryo ng Simbahang Katoliko. Sinusuri ng seksuwal na moralidad ang pag-uugaling seksuwal ayon sa mga pamantayan na inilatag ng Katolikong teolohiyang moral, at kadalasang nagbibigay ng pangkalahatang prinsipyo kung saan maaring suriin ng mga Katoliko kung gumaganap ang partikular na mga aksyon na ito sa mga pamantayang iyon. 

Tinuturo ng Simbahan ang pagtatalik sa dalawang bahagi: nagdudulot ito ng layuning pagsasama at pagpaparami. Sang-ayon sa *Katesismo ng Simbahang Katoliko*, "ang pagmamahalan ng mag-asawa ... ay naglalayon ng malalim na personal na pagkakaisa, isang pagkakaisa na, lampas sa pag-iisa sa isang laman, na nagdudulot sa pagbuo ng isang puso at kaluluwa", yayamang tanda ang buklod ng kasal ng pag-ibig sa pagitan ng Diyos at sangkatauhan.

Dahil naniniwala ang mga Katoliko na nakita ng Diyos na "napakabuti" ng lahat ng kanyang nilikha, tinuturo ng Simbahang Katoliko na mabuti ang katawaan ng tao at pagtatalik. Nilikha ang lahat ng tao ayon sa wangis ng Diyos, at samakatuwid, mayroong mahalagang dignidad kabilang ang kanilang seksuwalidad. Hindi purong pambiyolohiya lamang ang seksuwalidad; sa halip, inaalala nito ang pribadong sentro ng isang indibiduwal.

Sa mga kaso na kung saan hinahanap ang ekspresyong seksuwal sa labas ng kasal, o kung saan, sadyang pinipigilan ang pagpaparami sa loob ng kasal (e.g., ang paggamit ng artipisyal na kontrasepsyon), ipinapahayag ng Simbahang Katoliko ang pag-aalala nito. Ayon sa Katesismo, labilang sa mga itinuturing na kasalanan sa kalinisang-puri ang masturbasyon, pakikiapid, pornograpiya, at kasanayang homoseksuwal. Karagdagan dito, "ang pangangalunya, diborsyo, poligamya, at malayang unyon ay matinding pagkakasala laban sa dignidad ng kasal".

Sa kasaysayan ng simbahan, may mga mahalagang magkaibang opinyon sa kalikasan ng kalubhaan ng iba't ibang mga kasalanang seksuwal. Gayon din sa kasalukuyang Simbahan, mayroon pa rin na malawak na mga opinyon ng mga teologo at karamihan sa mga layko sa opisyal na katuruan sa seksuwalidad.

## Mga sanggunian
Kategorya:Teolohiya at doktrinang Katoliko
Kategorya:Seksuwalidad at relihiyon
Kategorya:Moralidad
Hormonal replacement therapy

Ang ***hormonal replacement therapy*** (**HRT**) o **terapiya ng pagdaragdag o pagpapalit ng hormone** ay tumutukoy sa anumang uri ng terapiyang hormonal kung saan ang pasyente, sa aspetong pangmedisina, ay nagdaragdag ng mga hormone upang matugunan ang kakulangan ng natural na mga hormone ng katawan o mapalitan ito. Ang mga uri ng HRT ay ang mga sumusunod:

Ang hormonal replacement therapy na para sa menopause ay base sa ideyang ang HRT ay makakatulong na maibsan ang pagkabalisa dulot ng paghinto sa pagdaloy ng mga hormone na estrogen at progesterone.  Sa kasong *premature menopausal*, may kakayahan itong mapatagal ang buhay ng mga hormone at mabawasan ang pagdanas ng demensiya. Gumagamit ng isa o higit pang medikasyong idinisenyo para sa artipisyal na pagpapataas ng lebel ng mga hormone. Ang mga pangunahing uri nito ay estrogen, progesterone o progestin at kung minsan ay testosterone. Ito ay madalas na tinutukoy bilang *treatment* imbis na therapy.

Ang hormonal replacement na para sa *transgender* ay ang pagbibigay sa katawan ng mga *sex hormone* ng nais na kilalaning kasarian (testosterone para sa *trans men* at *estrogen sa trans women*). Ang ibang mga taong *intersex* ay maari ring gumamit ng HRT. Ang *cross-sex hormone treatment* na para sa mga transgender ay nahahati sa dalawang mga pangkat: HRT (lalaki patungong babae) at HRT (babae patungong lalaki).

Ang *androgen replacement therapy* ay ang *hormone treatment* na madalas na inirirekomendang panlaban sa epekto ng *hypogonadism* sa kalalakihan. Ito rin ay inirirekomenda upang mabawasan ang epekto o maantala ang normal na pagtanda. Dagdag pa rito, ang androgen replacement therapy ay ginagamit din sa mga lalaking nawalan ng gana sa pakikipagtalik dulot ng iba’t ibang sakit.

## Mga sanggunian
Kategorya:Panggagamot
Kategorya:Terapiya
Cinderella

Ang "**Cinderella**", o "**The Little Glass Slipper**" (*Ang Maliit na Salaming Tsinelas*), ay isang kwentong-pambayan na may libo-libong pagkakaiba sa buong mundo. Ang bida ay isang batang babae na nabubuhay sa pinabayaan na mga sirkunstansiya na biglang nabago sa kahanga-hangang kapalaran, kasama ang kaniyang pag-akyat sa trono sa pamamagitan ng kasal. Ang kuwento ng Rhodopis, na ikinuwento ng Griyegong geographer na si Estrabon sa pagitan ng mga 7 BC at AD 23, tungkol sa isang aliping babaeng Griyego na nagpakasal sa hari ng Ehipto, ay karaniwang itinuturing na pinakaunang kilalang pagkakaiba ng kuwentong Cinderella.

Ang unang pampanitikang Europeong bersiyon ng kuwento ay inilathala sa Italya ni Giambattista Basile sa kaniyang *Pentamerone* noong 1634; ang bersiyon na ngayon ay pinakakilala sa mundong nagsasalita ng Ingles ay inilathala sa Pranses ni Charles Perrault sa *Histoires ou contes du temps passé* noong 1697. Ang isa pang bersiyon ay inilathala nang maglaon ng Magkapatid na Grimm sa kanilang koleksiyon ng kuwentong bayan na *Mga Kuwentong-bibit ng mga Grimm* noong 1812.

Bagaman ang pamagat ng kuwento at ang pangalan ng pangunahing tauhan ay nagbabago sa iba't ibang wika, sa katutubong wikang Ingles na Cinderella ay isang arketipong pangalan. Ang salitang Cinderella, sa pamamagitan ng pagkakatulad, ay nangangahulugan ng isa na ang mga katangian ay hindi nakilala: isang hindi inaasahang nakakamit ng pagkilala o tagumpay pagkatapos ng isang panahon ng kalabuan at kapabayaan. Ang sikat pa ring kuwento ng Cinderella ay patuloy na nakakaimpluwensiya sa sikat na kultura sa buong mundo, na nagpapahiram ng mga elemento ng kuwento, alusyon, at tropo sa iba't ibang uri ng media.

## Mga bersiyong pampanitikan 
[thumb|Ang Italyanong may-akda na si [Giambattista Basile ang sumulat ng unang pampanitikang bersiyon ng kuwento.]]
Ang unang bersiyong Europeo na nakasulat sa prosa ay inilathala sa Napoles, Italya, ni Giambattista Basile, sa kaniyang *Pentamerone* (1634). Ang kuwento mismo ay itinakda sa Kaharian ng Napoles, noong panahong iyon ang pinakamahalagang sentrong pampolitika at kultura ng Timog Italya at kabilang sa mga pinaka-maimpluwensiyang kabisera sa Europa, at nakasulat sa diyalektong Napolitano. Ito ay muling isinalaysay, kasama ng iba pang kuwentong Basile, ni Charles Perrault sa *Histoires ou contes du temps passé* (1697), at ng Magkapatid na Grimm sa kanilang koleksiyon ng kwentong-pambayan na *Mga Kuwentong-bibit ng mga Grimm* (1812).

## Mga sanggunian
John Steinbeck

Si **John Ernst Steinbeck, Jr.** (Pebrero 27, 1902&nbsp;– Disyembre 20, 1968) ay isang Amerikanong may-akda ng 27 mga aklat, kabilang na ang 16 na mga nobela, 6 na mga aklat na hindi kathang-isip, at 5 kalipunan ng maiikling mga kuwento. Bilang manunulat, nailarawan niya ang kalubhaan at pagkadesperado ng mga Amerikanong naghihikahos noong panahon ng Dakilang Depresyon, partikular na ang naapektuhan ng *Dust Bowl* ("Mangkok ng Alikabok"). Higit siyang nakikilala dahil sa *The Grapes of Wrath* (1939, "Mga Ubas ng Poot") na nagwagi ng Gantimpalang Pulitzer, sa *East of Eden* (1952, "Sa Silangan ng Eden") at ang *novella* na *Of Mice and Men* (1937, "Hinggil sa mga Bubwit at mga Tao" o "Hinggil sa mga Daga at mga Lalaki"). Tumanggap si Steinbeck ng Gantimpalang Nobel para sa Panitikan noong 1962 dahil sa kaniyang mga pagsusulat na makatotohanan at sa pagiging mapanlikha ng isipan, na pinagsanib na mayroong pagkanakakatawang nakikiramay at sa pagkakaroon niya ng matalas na pag-unawang panlipunan.

## Mga sanggunian 
Kategorya:Mga manunulat mula sa Estados Unidos
Kategorya:Mga nobelista mula sa Estados Unidos
Kategorya:Mga manunulat ng maikling kuwento
Kategorya:Mga laureado ng Gantimpalang Nobel
Kuara (Sumerya)

Ang **Kuara**, **Kisiga**, '''Ku'ara**, sa modernong lugar na **Tell al-Lahm''' Dhi Qar Governorate, Iraq) ay isang lugar na arkeolohikal. Ito ang tahanan ni Dumuzid ang mangingisda na maalamat na hari ng Uruk. . The city's patron deity was Meslamtaea (Nergal). Sa mitolohiyang Sumeryo, ang Kuara ang lugar ng kapanganakan ng Diyos na si Marduk na anak ng Diyos na si Enki. Ang kanilang mga kulto ay nakasentro sa lungsod na ito.

## Mga sanggunian
Kategorya:Mga siyudad ng Sumerya
Zabala (Sumerya)

sa panahon ni Lugal-Zage-Si]]

Ang **Zabala**, **Zabalam**, modernong **Tell Ibzeikh**, Dhi Qar Governorate, Iraq) ay isang siyudad sa Sumerya sa ngayong Dhi Qar governorate sa Iraq. Ang Diyos nito ay si Inanna.
Kategorya:Mga siyudad ng Sumerya